b'\n_START_ARTICLE_\nJakob Zabukovec\n_START_SECTION_\n\xc5\xbdivljenje in delo\n_START_PARAGRAPH_\nDelal je v finan\xc4\x8dni slu\xc5\xbebi, dosegel naziv cesarsko kraljevi ra\xc4\x8dunski nadsvetnik. V letih 1893\xe2\x80\x931898 je bil ob\xc4\x8dinski svetovalec v Ljubljani, ve\xc4\x8d let \xc4\x8dlan mestnega finan\xc4\x8dnega in zdravstvenega sveta ter \xc4\x8dlan upravnega odbora Mestne hranilnice v Ljubljani (1894-1903)._NEWLINE_Vneto je deloval pri ljubljanski \xc4\x8ditalnici (1861\xe2\x80\x931867), bil pobudnik gledali\xc5\xa1kih prireditev, jih vodil in igral, si med igralci in \xc4\x8dlani \xc4\x8ditalnice prizadeval, da bi ustanovili dru\xc5\xa1tvo za prirejanje gledali\xc5\xa1kih predstav. Sodeloval je pri ustanovitvi Dramati\xc4\x8dnega dru\xc5\xa1tva (1867). Na \xc4\x8ditalni\xc5\xa1kem odru ali pri Dramati\xc4\x8dnem dru\xc5\xa1tvu so uprizorili ve\xc4\x8d komedij in operet, ki jih je Zabukovec priredil.'